**ÚRAD PRÁCE, SOCIÁLNYCH VECÍ A RODINY BRATISLAVA**

**Vazovova 7/A, 816 16 Bratislava**

**VÝZVA č. 01/2022/§ 54**

**na predloženie žiadosti o poskytnutie nenávratného finančného príspevku projektu na vzdelávanie zamestnancov podľa § 54 odsek 1 písm. g) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a Schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím SA.101576**

**pre žiadateľa a prijímateľa štátnej pomoci VOLKSWAGEN SLOVAKIA, a. s.**

Dátum vyhlásenia výzvy: 19. 12. 2022

**Vyhlasovateľ výzvy/poskytovateľ pomoci**:

Úrad práce, sociálnych vecí a rodiny (ÚPSVR) Bratislava,

Vazovova 7/A

816 16 Bratislava,

štatutárny zástupca:Martin Ďurko, MBA, PhD., riaditeľ úradu,

ďalej len *„úrad“*.

**Žiadateľ o príspevok/prijímateľ pomoci:**

VOLKSWAGEN SLOVAKIA, a. s.,

J. Jonáša 1,

843 02 Bratislava,

štatutárny zástupca: Dr. Oliver Grünberg, predseda predstavenstva,

ďalej len *„žiadateľ“*.

**I.**

**Typ oprávnenej aktivity a schéma pomoci**

Projekt je realizovaný prostredníctvom oprávnenej aktivity poskytnutie nenávratného finančného príspevku (ďalej len *„NFP“*) žiadateľovi na vzdelávanie zamestnancov, s podmienkou ich následného udržania v pracovnom pomere u žiadateľa po dobu najmenej 6 mesiacov od začiatku kalendárneho mesiaca, nasledujúceho po mesiaci, v ktorom bolo vzdelávanie skončené.

V zmysle tejto výzvy na predloženie žiadosti o poskytnutie NFP na vzdelávanie zamestnancov (ďalej len *„výzva“*), ~~a~~ pravidiel podľa Schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím SA.101576 (ďalej len *„schéma pomoci“*) a na základe „Spoločného vyhlásenia zámerov medzi vládou Slovenskej republiky a spoločnosťou VOLKSWAGEN SLOVAKIA, a.s.“, môže zamestnávateľ predložiť žiadosť o poskytnutie finančného príspevku na vzdelávanie zamestnancov.

**II.**

**Časový harmonogram realizácie oprávnenej aktivity**

|  |  |  |
| --- | --- | --- |
| **Chronológia naplnenia aktivity** | **Začiatok realizácie**  | **Skončenie realizácie**  |
| Prijatie žiadosti o poskytnutie NFP | 12/2022 | 12/2022 |
| Podpis dohody o poskytnutí NFP | 12/2022 | 12/2023 |
| Prijatie zamestnancov žiadateľa a ich vzdelávanie | 01/2023 | 12/2023 |
| Úhrada príspevkov žiadateľovi | 01/2023 | 03/2024 |

**III.**

**Rozpočet finančných prostriedkov na výzvu**

Maximálna výška finančných prostriedkov určených na podporu vzdelávania pre žiadateľa na projekty je 3 264 655,89 €.

**IV.**

**Kritériá účasti**

Podmienkou pre poskytnutie príspevku žiadateľovi je naplnenie podmienok podľa § 70 ods. 7 a ods. 8 zákona o službách zamestnanosti, a to že :

1. má splnené daňové povinnosti podľa osobitného predpisu[[1]](#footnote-1),
2. má splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie,
3. nebola mu uložená pokuta za porušenie zákazu nelegálneho zamestnávania v období dvoch rokov pred podaním žiadosti o príspevok,
4. nemá voči úradu splatné finančné záväzky,
5. nie je v konkurze, likvidácii, nútenej správe alebo nemá určený splátkový kalendár podľa osobitného predpisu[[2]](#footnote-2),
6. nemá evidované neuspokojené nároky svojich zamestnancov vyplývajúce z pracovného pomeru,
7. nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie.

Splnenie podmienok podľa písm. a) až e) a g) zisťuje úrad.

Splnenie podmienok podľa písm. a) až c) môže preukázať aj žiadateľ.

Splnenie podmienky písm. f) preukazuje žiadateľ.

Splnenie podmienky podľa písm. g) sa preukazuje výpisom z registra trestov. Na účel preukázania splnenia žiadateľ poskytne údaje potrebné na vyžiadanie výpisu z registra trestov[[3]](#footnote-3).

Poskytovanie príspevku podľa tejto výzvy žiadateľovi úrad zastaví dňom nadobudnutia právoplatnosti rozhodnutia o uložení pokuty za porušenie zákazu nelegálneho zamestnávania. Ak bola žiadateľovi uložená pokuta za porušenie zákazu nelegálneho zamestnávania štátneho príslušníka tretej krajiny podľa osobitného predpisu[[4]](#footnote-4), je povinná do 30 dní odo dňa nadobudnutia právoplatnosti rozhodnutia o uložení pokuty za porušenie zákazu nelegálneho zamestnávania vrátiť príspevok podľa tohto zákona poskytnutý v období 12 mesiacov predchádzajúcich dňu nadobudnutia právoplatnosti tohto rozhodnutia.

V procese posudzovania žiadosti o poskytnutie príspevku je úrad oprávnený overiť si údaje uvedené v žiadosti v príslušných informačných systémoch verejnej správy a v prípade potreby požadovať od žiadateľa dodatočné informácie a doklady súvisiace s predloženou žiadosťou (ako napr. zriaďovaciu listinu, oprávnenie na vykonávanie činnosti podľa osobitného predpisu, preukázanie odbornej spôsobilosti na vykonávanie činnosti, doklad o zvolení/menovaní štatutárneho zástupcu a pod.).

Ak z technických dôvodov nie je možné získať údaje alebo výpisy z informačných systémov verejnej správy v rozsahu zdrojových registrov bezodkladne, je úrad oprávnený požiadať prijímateľa o predloženie výpisov z príslušných zdrojov registrov v listinnej podobe. Listinná podoba výpisov podľa predchádzajúcej vety nesmie byť staršia ako 30 dní[[5]](#footnote-5).

Žiadateľ vyhlasuje, že

1. nemá evidované neuspokojené nároky svojich zamestnancov vyplývajúce z pracovného pomeru,
2. projekt a aktivity, na ktoré žiada o poskytnutie pomoci neboli a nie sú financované inou schémou štátnej pomoci alebo schémou pomoci de minimis,
3. podnik, na ktorý požaduje príspevok nie je „podnik v ťažkostiach.

Žiadateľ v žiadosti o poskytnutie NFP uvedie údaje o počte zamestnancov podniku a o výške obratu, resp. o celkovej ročnej hodnote aktív týkajúce sa posledného schváleného účtovného obdobia a vypočítané na ročnom základe. Údaje sa zohľadňujú odo dňa účtovnej závierky.

**V.**

**Žiadosť o poskytnutie NFP**

Vzor žiadosti o poskytnutie NFP je v prílohe č.1 tejto výzvy

**VI.**

**Záväzná osnova projektu**

Záväzná osnova projektu je v prílohe č. 2 tejto výzvy.

**VII.**

**Kritériá pre hodnotenie projektu**

Žiadosť o poskytnutie NFP a predložený projekt (projekty) bude posudzovať a vyhodnocovať:

1. Výbor pre otázky zamestnanosti úradu zriadený v zmysle §§ 11, 17 a 18 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len *„zákon* *o službách zamestnanosti“*) a v zmysle internej normy Ústredia práce, sociálnych vecí a rodiny (ďalej len *„ústredie“*) č. IN – 041/2013 a v súlade so Zásadami použitia finančných prostriedkov na uplatňovanie aktívnych opatrení na trhu práce, na ktoré nie je právny nárok schválených Ministerstvom práce sociálnych vecí a rodiny Slovenskej republiky v zmysle § 12 písm. h) zákona o službách zamestnanosti.
2. *Hodnotiaca komisia na posudzovanie, hodnotenie a odporúčanie na schvaľovanie predložených projektov a programov v rámci ustanovenia § 54 zákona o službách zamestnanosti zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,* zriadená v zmysle internej normy ústredia č. IN – 093/2013.

**VIII.**

**Termín uzávierky na podanie žiadosti o poskytnutie NFP**

Žiadateľ môže podať žiadosť o poskytnutie NFP, s povinnými prílohami v zmysle tejto výzvy do 23. decembra 2022.

**Prílohy**

Príloha č. 1 Vzor žiadosti o poskytnutie NFP

Príloha č. 2 Záväzná osnova projektu

1. Zákon č. 595/2003 Z. z. o dani z príjmov. [↑](#footnote-ref-1)
2. Štvrtá časť tretia hlava zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších

 predpisov. [↑](#footnote-ref-2)
3. § 10 ods. 4 zákona č. 330/2007 Z. z. v znení zákona č. 91/2016 Z. z. obchodné meno alebo názov a sídlo právnickej osoby, identifikačné číslo

 právnickej osoby, ak bolo pridelené, označenie registra, v ktorom je právnická osoba zapísaná. [↑](#footnote-ref-3)
4. § 2 ods. 3 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení

 neskorších predpisov. [↑](#footnote-ref-4)
5. § 1 ods. 7 zákona č. 177/2018 Z. z. proti byrokracii. [↑](#footnote-ref-5)